Magomed-Ali Aliyev

Magomed-Ali Radjov-Gadjiyevich Aliyev (1949-yil 6-noyabr, Dogʻiston ASSR, SSSR, Chitur, Lakskiy tumani) — asli dogʻistonlik oʻzbek haykaltaroshi, asosan Oʻzbekiston va Dogʻistonda ijod qiladi.  

 Tarjimai hol 
1949-yil 6-noyabrda Dogʻiston ASSRning Lakskiy tumanidagi Chitur qishlogʻida tugʻilgan. Bolaligida Dogʻiston xalq rassomi M.Yunusilauning ustaxonasida shugʻullangan. 1976-yilda Dogʻiston rassomchilik bilim yurtini tamomlagan. Keyinchalik Magomed Aliyev uylanib, Oʻzbekistonning Navoiy shahriga keladi, u yerda “Farhod” madaniyat uyi studiyasiga boshchilik qish bilan birga bolalarga yopishtirish, qoliplash, yogʻoch oʻymakorlik sirlarini oʻrgatadi.

 Ijodiy faoliyati 
Magomed haykaltarosh sifatida mashhur boʻldi. U asosan Oʻzbekistonning tarixiy shaxslari boʻlgan Amir Temur, Alisher Navoiy, Ibn Sino, Sobir Rahimovlarning haykallari va meʼmoriy obidalar, (Amir Temurning 20 tadan ortiq turli koʻrinishi) shahar koʻchalari, turli muassasalar va harbiy qismlarda haykaltaroshning ishlari qad rostlab turibdi. U ona Vatani Dogʻistonda ham bir necha tanlovlar gʻolibi boʻlib, Partu Patimat (Kumux qishlogʻi, 2004-yil, eng baland choʻqqi yodgorligi), Hasan-Huseyn Kamolov, Husein Qushayev, Mirzabekov, Narimon Aliyev, Abdurahmon Daniyolov (2008), Rasul Hamzatov, (Maxachqala, 2010) Magomed-Salom Umaxanov, Amet-Xon Sulton (Maxachqala) kabi allomalarga yodgorliklar bunyod etdi. Shuningdek, u Yaroslavldagi Amet-Xon Sulton haykali muallifi (2010), Moskvada 2011-yilda Rasul Hamzatov haykali oʻrnatishni rejalashtirgan.

Oʻzbekiston Rassomlar uyushmasining ochilish kunlarida AQSH, Kanada, Meksika, Shvetsiyada oʻtkazilgan xalqaro koʻrgazmalarda bir necha bor oʻz ijod ishlarini namoyish etgan; Mazkur ijod namunalari Oʻzbekiston amaliy sanʼat muzeyida ham bor.

 Mukofotlar 

 Oʻzbekiston Badiiy akademiyasi a’zosi
 Oʻzbekiston Badiiy akademiyasining kumush medali (1999) va “Doʻstlik” ordeni (2001) bilan mukofotlangan
 Dogʻiston Respublikasida xizmat koʻrsatgan artist (2005).

 Havolalar 

 Магомед — Али Алиев — заслуженный художник Дагестана и Узбекистана. НИРА «Аксакал»
 Расул Гамзатов в бронзе // Дагестанская правда. — 01.09.2010.

Turkum:Doʻstlik ordeni sohiblari
Turkum:Sovet haykaltaroshlari
Turkum:Kishilar
Turkum:Yashayotgan insonlar
Turkum:1949-yilda tugʻilganlar
Turkum:6-noyabrda tugʻilganlar